7 Makgolokgolo a dingwaga pele ga motlha wa ga Malaki, Jehofa o ne a abetse Balefi go tlhokomela motlaagana mme moragonyana tempele le bodiredi jo bo boitshepo. E ne e le barutisi mo setšhabeng sa Iseraele. Go diragatsa dikabelo tsa bone go ka bo go dirile gore bone le setšhaba ba bone botshelo le kagiso. (Dipalo 3:5-8) Le fa go ntse jalo, Balefi ga ba a ka ba tlhola ba boifa Modimo jaaka pele. Ka jalo Jehofa o ne a ba raya a re: “Lo fapogile mo tseleng. Lo dirile gore ba bantsi ba kgotšwe mo molaong. Lo sentse kgolagano ya ga Lefi . . . Lo ne lo sa boloke ditsela tsa me.” (Malaki 2:8, 9) Baperesiti ba ne ba timetsa Baiseraele ba le bantsi ka ntlha ya go sa ba rute boammaaruri le ka go ba tlhomela sekao se se sa siamang, ka jalo go a utlwala go bo Jehofa a ne a ba galefetse.